

**REPUBLIKA HRVATSKA**

DJEČJI VRTIĆ ACUTO

Zagreb, Miramarska cesta 100

KLASA: **112-01/24-01/02**

URBROJ: **251-838-24-01**

Zagreb, 6. studenoga 2024.

Na temelju članka 26. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) i odluke Upravnog vijeća Dječjeg vrtića Acuto od 6. studenoga 2024., Upravno vijeće Dječjeg vrtića Acuto objavljuje

**NATJEČAJ**

za zasnivanje radnog odnosa za obavljanje poslova radnog mjesta:

**Odgojitelj/odgojiteljica predškolske djece -** 2 izvršitelja/ice na neodređeno vrijeme, uz probni rad od 6 mjeseci, na puno radno vrijeme

Uvjeti:

* Završen preddiplomski sveučilišni studij, preddiplomski stručni studij, studij kojim je stečena viša stručna sprema u skladu s ranijim propisima, diplomski sveučilišni studij ili specijalistički diplomski stručni studij odgovarajuće vrste za rad na radnome mjestu odgojitelja

Osim općih uvjeta za zasnivanje radnog odnosa propisanih Zakonom o radu (Narodne novine broj 93/14, 127/17, 98/19, 151/22, 46/23 i 64/23) kandidati moraju ispunjavati posebne uvjete propisane u čl. 24. i 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) te u čl. 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine broj 133/97).

U pisanoj prijavi na natječaj obvezno je navesti podatke o kandidatu (osobno ime, adresa stanovanja, broj telefona i adresa e-pošte) i naziv radnog mjesta na koje se prijavljuje. Prijavu je potrebno vlastoručno potpisati. Uz prijavu na natječaj kandidati su dužni priložiti:

- životopis

- dokaz o odgovarajućoj razini i vrsti obrazovanja (diploma)

- uvjerenje o položenom stručnom ispitu, ako kandidat ima položen stručni ispit

- dokaz o radnom stažu (elektronički zapis o radno-pravnom statusu iz evidencije Hrvatskog zavoda za mirovinsko osiguranje) - ne starije od dana objave natječaja

- dokaz o državljanstvu

- dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) i to:

* uvjerenje nadležnog suda da se protiv kandidata ne vodi kazneni postupak, ne starije od dana objave natječaja
* uvjerenje nadležnog suda da se protiv kandidata ne vodi prekršajni postupak, ne starije od dana objave natječaja
* potvrda nadležnog područnog ureda Hrvatskog zavoda za socijalni rad da kandidatu nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja
* vlastoručno potpisanu izjavu kojom kandidat pod materijalnom i kaznenom odgovornosti jamči
  + da nije pravomoćno osuđen na kaznu zatvora za neko od kaznenih djela počinjenih s namjerom protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, krivotvorenja, te bilo koje drugo kazneno djelo počinjeno na štetu djeteta ili korištenjem djeteta ili maloljetne osobe
  + da nije pravomoćno osuđen za neko od prekršajnih djela za nasilničko ponašanje
  + da mu nije izrečena zabrana rada te da mu radni odnos nije prestao zbog nezakonitog i/ili neprofesionalnog postupanja na štetu prava i interesa djece
  + da nema izrečenu mjeru za zaštitu dobrobiti djeteta sukladno posebnom propisu.

Dokaz o zdravstvenoj sposobnosti za obavljanje poslova radnog mjesta dostavit će kandidat/kinja koji bude izabran/a po dostavljenoj obavijesti o izboru.

Ako kandidat uz prijavu na natječaj priloži isprave u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (vjenčani list i sl.). Isprave se prilažu u neovjerenom presliku, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenom presliku.

Na natječaj mogu se prijaviti osobe oba spola, sukladno čl. 13. Zakona o ravnopravnosti spolova (Narodne novine broj 82/08, 69/17).

Kandidat koji ispunjava uvjete za ostvarivanje prava prednosti pri zapošljavanju prema posebnim propisima dužan je u prijavi na natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo, te ima prednost u odnosu na ostale kandidate samo pod jednakim uvjetima. Poveznica na stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), Zakonu o civilnim stradalnicima iz Domovinskog rata (Narodne novine broj 84/21) te Zakonu o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) je: <https://branitelji.gov.hr/zaposljavanje-843/843>.

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) uz prijavu na natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka, sve isprave i dokumenti zaprimljeni na ovom natječaju poslani su slobodnom voljom ispitanika te se smatra da je ispitanik dao privolu za obradu svojih podataka. Podaci će biti obrađivani isključivo u svrhu provođenja natječaja.

Prijave na natječaj s dokazima o ispunjavanju uvjeta dostavljaju se osobno ili poštom na adresu Dječjeg vrtića Acuto (samostan Klanjateljica Krvi Kristove), Miramarska cesta 100, Zagreb, s naznakom: »Prijava na natječaj – naziv radnog mjesta na koje se kandidat prijavljuje«.

Rok za dostavu prijava je **8 dana** od objave natječaja na mrežnoj stranici i oglasnim pločama Hrvatskog zavoda za zapošljavanje, te mrežnoj stranici i oglasnim pločama Dječjeg vrtića.

Potpunom prijavom smatra se prijava koja sadrži sve podatke i priloge navedene u natječaju te koja je vlastoručno potpisana. Nepotpune i nepravovremene prijave neće se razmatrati.

Nakon što se utvrdi popis prijavljenih kandidata koji ispunjavaju formalne uvjete, svi kandidati koji zadovoljavaju formalne uvjete natječaja, bit će pozvani na razgovor. Ako kandidat ne pristupi razgovoru smatrat će se da je povukao prijavu na natječaj.

Rezultati natječaja bit će objavljeni na mrežnoj stranici i oglasnim pločama Dječjeg vrtića.

Dječji vrtić Acuto zadržava pravo poništenja ovoga natječaja, odnosno pravo ne odabrati nijednog kandidata, bez obveze obrazlaganja svoje odluke i bez ikakve odgovornosti prema kandidatima.